Konglungen naturminne

Konglungen naturminne ligger langs strandkanten øst på Konglungøya (Skjærodden) i Asker. På stedet finnes sedimentære bergarter fra epoken kambrosilur, og spesielt vises overgangen i bergarter fra perioden ordovicium til perioden silur. Stedet har meget høy forskningsmessig verdi, og er foreslått som ett av tre mulige typeområder i verden for denne delen av lagrekken. For naturminnet gjelder forbud mot alle inngrep i grunnen, herunder flytting og påfylling av masse, samt hamring, kiling, sprengning og innsamling av løse steiner. Det er også forbudt å risse eller male på fjell og steinblokker, samt å gjøre opp varme. Referanser